hotchpotch/miracl-hf-unified huggingface dataset:
FK Zorja Luhansk
FK Zorja Luhansk (, ) on jalkapalloseura Luhanskin (ent. "Vorošilovgrad") kaupungista, Ukrainasta. Se pelaa maan korkeimmalla sarjatasolla.
Vuonna 1923 perustettu seura on tunnettu historiansa aikana lukuisilla erilaisilla nimillä:
Seura pääsi ensi kertaa Neuvostoliiton laajuisiin sarjoihin, B-kakkosliigaan, vuonna 1939 voitettuaan edelliskaudella Ukrainan mestaruuden. Neuvostoliiton pääsarjassa se pelasi ensimmäisen kerran vuonna 1967 voitettuaan edelliskaudella B-liigan kakkoslohkon. Vuonna 1972 seura voitti ensimmäinen ja ainoaksi jääneen Neuvostoliiton mestaruutensa. Pääsarjasta se putosi kaudeksi 1980 ja kauden 1984 päätteeksi kakkosliigaan. Seura nousi vielä kaudeksi 1987 ykkösliigaan yhden kauden ajaksi. Kaudella 1986 se voitti kakkosliigan Ukrainan aluesarjan ja nousi takaisin ykkösliigaan, mutta säilyi sarjassa vain kahden kauden ajan.
Ukrainan itsenäistyttyä Zorja pääsi vuonna 1992 käynnistyneeseen pääsarjaan, mistä se putosi kauden 1995/1996 päätteeksi. Takaisin korkeimmalle sarjatasolle se nousi kaudeksi 2006/2007.
Fenolipunainen
Fenolipunainen ( CHOS) on heikko happo, jota käytetään pH-indikaattorina ja solutukimuksissa. Fenolipunainen muuttaa väriään keltaisesta punaiseksi pH:n ollessa alueella 6,6–8,0.
Fenolipunaista käytetään lääketieteessä tutkittaessa munuaisten toimintaa kalorimetrisesti, koska se siirtyy lähes täydellisesti virtsaan . Fenolipunainen on lääketieteellisesti kiinnostava yhdiste myös siksi, että se muistuttaa rakenteeltaan niin paljon estrogeenia, että elimistön estrogeenireseptorit reagoivat siihen eli fenolipunainen toimii estrogeenin matkijana .
Malin Persson Giolito
Malin Persson Giolito (s. 1969 Tukholma) on ruotsalainen juristi ja kirjailija.
Persson Gioliton omiin kokemuksiin liittyvä esikoisromaani "Molemmille poskille" ilmetyi vuonna 2008. Se on romaani naisesta, joka irtisanotaan työpaikastaan raskauden vuoksi. Persson Gioliton romaani "Suurin kaikista" palkittiin Ruotsissa vuoden 2016 parhaana rikosromaanina. Sen käännösoikeudet on myyty yli 20 maahan.
Persson Giolito on opiskellut yliopistoissa Ruotsissa, Ranskassa ja Belgiassa. Hän työskenteli Pohjolan suurimmassa asianajotoimistossa Mannheimer Swartlingissa ja oli kolmatta kertaa raskaana tultuaan irtisanotuksi. Hän on myöhemmin työskennellyt EU-komissiossa Brysselissä.
Persson Gioliton isä on ruotsalainen dekkarikirjailija Leif G. W. Persson. Hänen puolisonsa on Christophe Giolito, ja heillä on kolme tytärtä.
FK Dnipro
FK Dnipro (, ) on jalkapalloseura Dnipron kaupungista Ukrainasta. Se pelaa maan kolmannella sarjatasolla.
Seura perustettiin vuonna 1918 silloisessa Jekaterinoslavissa (nyk. Dnipro) nimellä BRIT ("Brjanski rabotšnyi industrialnyi tehnikum""). 1947 se yhdistyi toisen dnipropetrovskilaisjoukkueen, "Dynamon", kanssa. Historiansa saatossa seura on tunnettu myös nimillä "Petrovets" (1926—1935), "Stal" (1936—1948) ja "Metallurg" (1949—1961) ennen nykyisen nimen käyttöön ottoa vuonna 1962.
Dnipro pelasi pitkään alueellisia alasarjoja kunnes 1968 Valeri Lobanovskyi tuli seuran päävalmentajaksi ja se nousi kolmessa vuodessa Neuvostoliiton pääsarjatasolle ja ylsi 1970-luvulla kahdesti Neuvostoliiton Cupin välierävaiheeseen. 1978 Dnipro putosi pääsarjatasolta, mutta nousi takaisin kahden vuoden kuluttua. Seuran historian menestyksekkäimmät vuodet ajoittuivat 1980-luvulle, jolloin se kuului koko Neuvostoliiton kärkijoukkueisiin ja saavutti muun muassa kaksi liigamestaruutta. Seuran keskeisiin tukijoihin on kuulunut miljardööri Ihor Kolomoiskyi. Ukrainan itsenäistyttyä Dnipro ei enää kyennyt mestaruuksiin, mutta lukeutui kuitenkin pitkään sarjan kärkijoukkueisiin ja ylsi suurimpana saavutuksenaan Eurooppa-liigan finaaliin vuonna 2015. Seura ajautui kuitenkin vakavien talousvaikeuksien myötä syöksykierteeseen ja putosi keväällä 2017 pääsarjasta suoraan kolmannelle sarjatasolle, menettäen suuren osan organisaatiostaan samalle tasolle perustetulle uudelle SK Dnipro-1 -seuralle.
Kgalema Motlanthe
Kgalema Motlanthe (s. 19. heinäkuuta 1949) on eteläafrikkalainen ammattiyhdistysaktivisti, entinen apartheidin vastaisen taistelun johtaja ja ANC:n poliitikko. Syyskuussa 2008 Motlanthe valittiin Etelä-Afrikan virkaatekeväksi presidentiksi huhtikuussa 2009 pidettäviin presidentinvaaleihin asti. Toukokuusta 2009 lähtien hän on ollut Etelä-Afrikan varapresidentti.
Kouluaikanaan Motlanthe kiinnostui Steve Bikon johtamasta Musta tietoisuus -liikkeestä. Hänet pidätettiin vuonna 1967 yhdeksitoista kuukaudeksi ANC:n tavoitteiden edistämisestä ja tuomittiin kymmenen vuoden vankeusrangaistukseen vuonna 1977 apartheidin vastaisen toimintansa vuoksi. Vapauduttuaan vuonna 1987 hänet valittiin COSATU:n alaisen "National Union of Mineworkersin" pääsihteeriksi ja Cyril Ramaphosan jälkeen ANC:n pääsihteeriksi. Vuonna 2007 hänet valittiin puolueen varapuheenjohtajaksi.
Leif G. W. Persson
Leif Gustav Willy Persson (s. 12. maaliskuuta 1945 Tukholma) on ruotsalainen kriminologian professori ja kirjailija, joka on kirjoittanut dekkareita.
Persson julkaisi 1970–80-lukujen taittessa kolme romaania ja keskittyi sen jälkeen 20 vuoden ajan ammattikirjallisuuteen ja elokuva- ja televisiokäsikirjoituksiin, kunnes julkaisi hyvinvointiyhteiskuntaa käsittelevän trilogian aloittavan rikosromaanin vuonna 2002.
Perssonin tytär Malin Persson Giolito julkaisi esikoisromaaninsa vuonna 2008.
Vuonna 1977 työskennellessään poliisihallinnossa Persson sai aikaan kohun paljastamalla oikeusministeri Lennart Geijerin yhteydet tukholmalaiseen prostituutiorinkiin. Persson erotettiin tapahtuman vuoksi poliisihallinnosta.
Tapaus inspiroi Perssonin kirjoittamaan esikoisromaaninsa "Grisfesten" (suom. "Possujuhla").
Perssonin teoksesta "Possujuhla" on tehty elokuva "Mannen från Mallorca" (1984). Hänen toiseen romaaniinsa "Edunsaajat" pohjaa SVT:n televisiosarja "Profitörerna" (1983). Suomentamattoman "Samhällsbärarna"-teoksen pohjalta on tehty elokuva "I lagens namn" (1986). Perssonin romaanitrilogiasta on tehty televisiosarja "Pyhiinvaeltajan kuolema" ("En pilgrim’s död"). Romaaniin "Toinen aika, toinen elämä" perustuu neliosainen televisiosarja "Neljäs mies".
Yhdysvaltalainen televisiosarja "Backstrom" perustuu Perssonin romaanihenkilöön Evert Bäckströmiin.
Michael Larrabee
Michael ("Mike") Denny Larrabee (2. joulukuuta 1933 – 22. huhtikuuta 2003) oli yhdysvaltalainen yleisurheilija ja Tokion olympialaisten kaksinkertainen kultamitalisti.
Michael Larrabee syntyi Hollywoodissa, Kaliforniassa, mutta vietti lapsuutensa saman osavaltion Venturassa. 1950-luvulla lahjakas nuori juoksija sai opiskelustipendin Etelä-Kalifornian yliopistoon, josta hän valmistui pääaineenaan geologia. Larrabee oli vuonna 1955 maailmantilaston seitsemäs ajalla 46,6. Lukuisat loukkaantumiset vaikeuttivat hänen urheilu-uraansa ja aiheuttivat hänen jäämisensä syrjään vuosien 1956 ja 1960 olympialaisista.
Vuosi 1964 oli Larrabeen paras. Aluksi hän voitti Yhdysvaltain mestaruuden 400 metrillä. Sitten hän sivusi olympiakarsinnoissa maailmanennätystä ajalla 44,9, vaikka vaikea vatsarevähdys teki hänen jokaisesta juoksustaan tuskallisen. Larrabee pystyi vammansa takia syömään vain kevyitä aterioita parin tunnin välein. Tokiossa Larrabee oli finaalin puolimatkassa viimeisenä ja viimeisessä kaarteessa viidentenä, mutta ohitti loppusuoralla kaikki kanssakilpailijansa voittaen ajalla 45,1. Pitkässä viestissä Larrabee juoksi toisen osuuden USA:n ottaessa kultaa maailmanennätysajalla 3.00,7.
Tokion kisojen jälkeen Larrabee työskenteli matematiikanopettajana, hoiti juomienkuljetusyritystä veljensä kanssa sekä työskenteli osa-aikaisesti Adidaksen Yhdysvaltain yleisurheiluosaston kenkäedustajana.
Larrabee kilpaili vielä ikämiehenä ja alitti 400 metrillä ajan 49 sekuntia 16 vuotena peräkkäin. Hän harrasti myös tennistä, laitesukellusta, hiihtoa, vaeltamista ja vuorikiipeilyä.
Larrabeen havaittiin sairastavan pitkälle edennyttä haimasyöpää vuonna 2001 ja hänelle annettiin vain muutama viikko elinaikaa. Tästä huolimatta kemoterapia auttoi ja Larrabee eli vielä kaksi vuotta. Hän kuoli kotonaan Kalifornian Santa Mariassa 69-vuotiaana.
Alan Lomax
Alan Lomax (15. tammikuuta 1915 Austin, Texas – 19. heinäkuuta 2002 Safety Harbor, Florida) oli yhdysvaltalainen folkloristi ja musiikkitieteilijä. Lomax tunnetaan erityisesti kansanmusiikin kenttätutkimuksestaan, hän äänitti tuhansia lauluja Yhdysvalloissa, Britanniassa, Irlannissa, Karibialla, Italiassa ja Espanjassa.
Alan Lomax oli musiikki- ja kansatieteen uranuurtajan John Lomaxin poika. Alan aloitti uransa 1933 isänsä kanssa äänittämällä maatyöläisten ja vankien esittämiä lauluja Texasissa, Louisianassa ja Mississippissä. Hän opiskeli filosofiaa University of Texas at Austinissa. Vuosina 1936–1942 Lomax työskenteli Yhdysvaltain kongressin kirjaston kansanmusiikin arkistossa. Tuhansien laulujen lisäksi Lomax äänitti monien tunnettujen kansanmuusikoiden haastatteluja. Näitä olivat muun muassa Woody Guthrie, Lead Belly, Muddy Waters, Jelly Roll Morton, irlantilainen laulaja Margaret Barry, skotlantilainen balladilaulaja Jeannie Robertson ja Harry Cox Norfolkista Englannista. Hänen Kongressin kirjastolle jättämässään aineistossa on 5 000 tuntia musiikkiäänitteitä, 120 000 metriä filmiä, 2 500 videonauhaa ja runsaasti muistiinpanoja.
Jouduttuaan kommunistivainojen takia FBI:n tarkkailuun Lomax muutti 1950-luvulla Lontooseen, jossa hän toimitti 18-osaisen levyantologian "Columbia World Library of Folk and Primitive Music". Palattuaan New Yorkiin vuonna 1959 hän järjesti konsertin, jossa ensi kertaa Carnegie Hallissa rock'n'rollia ja bluegrassia. Samana vuonna hän teki musiikinkeräysmatkan Yhdysvaltain etelävaltioihin yhdessä silloisen naisystävänsä folklaulaja Shirley Collinsin kanssa ja äänitti useita tunteja musiikkia esittäjinä muun muassa Almeda Riddle, Hobart Smith ja Bessie Jones. Matka huipentui Mississippi Fred McDowellin löytämiseen. Hänen löytöihinsä kuuluvat myös Muddy Waters, Jelly Roll Morton ja Lead Belly. Matkan tuloksena syntyi levykokoelma "Sounds of the South".
Lomax avusti Carl Sagania Voyagerin kultaisen levyn kokoamisessa. Kahden Voyager-luotaimen mukana vuonna 1977 lähetetty levy sisältää näytteitä Maan musiikista.
Lomax sai National Medal of Arts -palkinnon presidentti Reaganilta vuonna 1986, ja vuonna 2000 Kongressin kirjasto valitsi hänet eläväksi legendaksi ("Living Legend"). Tulanen yliopisto myönsi Lomaxille vuonna 2001 filosofian kunniatohtorin arvon.
Lomax äänitti matkoillaan myös suomensukuisia laulajia ja muusikkoja, kertoo J. Karjalainen, jolle tieto tuli hänen esiintyessään 2006 Yhdysvalloissa Lännen-Jukkana.
John Szwed on kirjoittanut ensimmäisen Lomaxin elämäkerran, "The Man Who Recorded the World", jota kriitikko luonnehtii perusteelliseksi, tasapainoiseksi ja peittelemättömäksi.
Awaodori
Awaodori-juhla () järjestetään vuosittain Bon-viikolla Tokushimassa, Tokushiman prefektuurin pääkaupungissa Shikokulla Japanissa.
Juhla alkaa elokuun 12. päivänä ja kestää muutaman päivän. Sen aikaan useat tanssiryhmät eri puolilta Japania saapuvat tanssimaan ja laulamaan Awaodori-laulua.
Manhattan (täsmennyssivu)
Manhattan voi tarkoittaa seuraavia asioita:
Esikunta
Esikunta (lyhenne ”E”) tarkoittaa puolustusvoimain, sotilasläänin, jonkin erikoisalan, pataljoonan tai vastaavan joukkoyksikön henkilökuntaa, joka toimii komentajan apuna. Esikunta kerää komentajalle päätöksenteossa tarvittavat tiedot, valmistelee käskyt, ohjeet ja suunnitelmat sekä välittää nämä esikunnan alaisille joukoille. Suuri esikunta jakaantuu osastoihin ja toimistoihin, pienempi pelkästään toimistoihin.
Asevoimien komentajan esikuntaa kutsutaan yleisesikunnaksi tai pääesikunnaksi taikka sodan aikana päämajaksi. Suurten maiden maa-, meri- ja ilmavoimilla on oma yleisesikuntansa.
Suomen puolustusvoimain komentajan esikuntana on vuodesta 1945 toiminut pääesikunta, jonka päällikkönä on pääesikunnan päällikkö. Rauhan aikana omia esikuntia on ilmavoimilla, maavoimilla, merivoimilla, divisioonilla, prikaateilla ja pataljoonilla.
Komentoesikunta on lähellä etulinjaa sijaitseva esikunnan osa, josta joukkojen komentaja johtaa taistelua. Esikunnan toinen osa, "selustaesikunta", sijaitsee kauempana taistelutoiminnasta ja huolehtii erityisesti joukkojen huollosta. Sekä komentoesikunta että selustaesikunta toimivat tarvittaessa toisen "varaesikuntana".
Esikuntapäällikkö ("ep") on komentajan esikunnan johtaja ja komentajan lähin apulainen. Hän toimii usein myös komentajan sijaisena tämän poissa ollessa. Esikuntapäällikkö johtaa esikunnan työtä ja esittelee komentajalle päätöksenteossa tarvittavat asiat. Esikuntapäällikkö löytyy lähes jokaisesta esikunnasta, vain aivan pienimmistä esikunnista sellainen saattaa puuttua.
Esikuntakomppania ("EK") on esikuntaa avustava sotilasyksikkö, johon kuuluu huolto-, kuljetus-, lähetti-, suojelu-, toimisto- ja vartiohenkilöstöä. Esikuntakomppania palvelee sekä esikunnan johtamistoimintaa että esikunnan sisäistä työskentelyä.
Suomen puolustusvoimissa esikuntakomppanioita on maa- ja ilmavoimissa. Aikaisemmin myös Pääesikunnan organisaatioon on kuulunut Esikuntakomppania/PE.
Nykyään virallisen ohjeen mukaan Suomen puolustusvoimien yksikköjen lyhenteissä ei Naton rauhankumppanuuden vuoksi ole enää pieniä kirjaimia Nato-käytänteiden mukaisesti. Näin ollen käsitteen rakentuminen ei ole visuaalisesti enää yhtä selvää kuin aikaisemmin.Jossain lyhenteissä, joissa ”E” on viimeinen kirjain, ei kirjain välttämättä tarkoita esikuntaa. Tällaisia poikkeuksia ovat olleet muun muassa
Ramsay
Ramsay voi tarkoittaa seuraavia:
Lisää Ramsay-sukunimeä kantaneita henkilöitä mainitaan ja henkilöiden kuulumisesta skotlantilaiseen Ramsay-sukuun tai sen suomalaiseen haaraan kerrotaan kyseisiä sukuja käsittelevissä artikkeleissa.
Täydellinen maailma (elokuva)
Täydellinen maailma ("A Perfect World") on Clint Eastwoodin ohjaama draamaelokuva, jonka pääosissa esiintyvät Kevin Costner ja ohjaaja itse. Elokuva valmistui vuonna 1993.
Elokuva alkaa Butch Haynes -nimisen rikollisen (Costner) vankilapaolla. Varastaessaan autoa hänet huomataan ja hän ottaa panttivangiksi pienen pojan (Lowther). Sheriffi Red Garnettin (Eastwood) johtama lainvalvontakoneisto aloittaa suuren takaa-ajon Teksasin halki Butchin perässä. Mukana on myös kriminologian asiantuntija (Dern). Matkan aikana lapsi ja Butch ystävystyvät, sillä poika näkee rikollisessa isähahmon, jollaista hänellä ei ole ollut.
"Video-oppaassa" vuodelta 1994 Bello Romano pitää "Täydellistä maailmaa" onnistuneena kliseisestä juonikuviosta huolimatta. Hän arvostaa etenkin Costnerin eleetöntä roistohahmoa ja Eastwoodin hallittua ohjausta ja antaa elokuvalle neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" pitää elokuvaa paikoin paikallaan polkevana ja antaa sille kaksi ja puoli tähteä neljästä.
Abdecalas
Pyhä Abdecalas (tai Abdelas) oli persialainen iäkäs pappi, joka surmattiin marttyyrinä perimätiedon mukaan Persian hallitsijan Sapor II:n hallitessa yhdessä toisen papin Ananiaan ja noin sadan muun kristityn kanssa pitkänäperjantaina vuonna 345. Kreikkalainen historioitsija Sozomenus arvioi, että Saporin 40-vuotisella hallintokaudella surmattiin yhteensä noin 16 000 kristittyä. Abdecalas on Idän apostolisen kirkon pyhimys ja hänen muistopäiväänsä vietetään 21. huhtikuuta.
AFL-CIO
AFL-CIO () on yhdysvaltalainen ammattijärjestö ja on Ammattiyhdistysliikkeen maailmanjärjestön ITUC:n jäsenjärjestö. Järjestö on perustettu vuonna 1955, kun AFL ja CIO-ammattijärjestöt yhdistyivät CIO:n puheenjohtajan Walter Reutherin käymissä neuvotteluissa. Järjestössä on yli 10 miljoonaa jäsentä. Suurin AFL-CIO:n työntekijäjärjestöistä on valtion, osavaltioiden ja kuntien työntekijäjärjestö (AFSCME), jossa on yli miljoonaa jäsentä. AfL-CIO:lla on vähän valtaa sen jäsenliittojen asiohin.
Hallituksen nykyiset jäsenet:
Keskianomalia
Keskianomalia M on taivaankappaleen paikkavektorin kulma kuvitteellisella ympyräradalla, jonka keskipiste vastaa ellipsiradan polttopisteiden keskiarvoa ja nopeus ellipsiradan keskinopeutta. kuvitteellinen ympyrärata on apuympyrä, jota käytetään apuna kappaleen todellisen paikan laskemisessa.
Keskianomalia ilmoitetaan perihelin tai vastaavan lähimmän etäisyyden suhteen ja planeetan liikeen suuntaan.
, jossa t on radalla kulunut aika ja T kiertoaika.
Jos keskianomalia on täysi ympyrä eli 360 astetta tai 2*pii radiaania, kappale on kiertänyt koko taivaankappaleen.
Monesti keskianomalia M ilmoitetaan radiaaneina ajan suhteen, jolloin
formula_2
jossa t on kappaleen radallaan kulkema aika, T kiertoaika, ja M2-M1 on keskianomalia M radiaaneina.
Astrodynamiikassa keskianomalia M lasketaan
jossa:
Ja toisaalta Keplerin yhtälön mukaan:
jossa:
Marko Đoković
Marko Đoković (s. 20. elokuuta 1991) on serbialainen tennispelaaja. Hänen veljensä on maailman tämän hetken parhaimpiin tennispelaajiin kuuluva Novak Đoković. Parhaimmillaan Marko on ollut ATP-maailmanlistan sijalla 628 marraskuussa 2010.
Marko Đoković osallistui nelinpelipelaajana ATP-turnaukseen ensimmäisen kerran heinäkuussa 2007. Veljensä Novak Đokovićin kanssa hän hävisi Umaqin turnauksen ensimmäisellä kierroksella ranskalaisparille Mathieu Montcourt / Edouard Roger-Vasselin eräluvuin 5–7, 1–6.
Ensiesiintymisensä ATP-turnauksen kaksinpelin pääsarjassa Marko Đoković suoritti syyskuussa 2008 Bangkokissa, jonka turnaukseen hän sai villin kortin. Hän hävisi ensimmäisellä kierroksella Jarkko Niemiselle eräluvuin 2–6, 0–6. Samassa turnauksessa hän pelasi nelinpeliä Novakin kanssa, mutta he hävisivät ensimmäisellä kierroksella Fabrice Santorolle ja Jo-Wilfried Tsongalle.
Ensimmäisen ATP-tason voittonsa Đoković saavutti Serbia Openin nelinpelissä Darko Madjarovskin kanssa. He voittivat toukokuussa 2009 pelatussa ensimmäisen kierroksen ottelussa ykköseksi sijoitetun parin, Daniel Nestor / Nenad Zimonjić luvuin 7–6, 2–6, 10–6.
Ulla Jokisalo
Ulla Jokisalo (s. 27. tammikuuta 1955 Kannus) on suomalainen valokuvataiteilija. Hän on osaltaan vaikuttanut siihen että valokuvasta on tullut Suomessa keskeinen nykytaiteen ilmaisumuoto..
Jokisalo opiskeli vuodesta 1977 lähtien Taideteollisen korkeakoulun valokuvataiteen osastolla, josta hän valmistui vuonna 1983. Jokisalo halusi tulla taiteilijaksi ja päätyi valokuvataiteeseen, vaikka ei opiskelunsa alussa tiennyt valokuvauksen tekniikasta juuri mitään. Taideteollisen korkeakoulun professorina hän työskenteli 2000-luvun alussa.
Jokisalon useimpia teoksia voidaan luonnehtia omaelämäkerrallisiksi sekä oman kielen ja identiteetin rakentamiseksi. Hänen kuvallisessa ajattelussaan sekoittuvat menneisyys ja nykyhetki sekä todellisuus ja fiktio. Teoksissa muisti ja muistikuvat ovat olleet usein keskeisinä lähtökohtina, ja merkittävänä kuvien teemana ovat olleet lapsuus ja nuoruus sekä äidin ja tyttären väliset suhteet. Valokuvat ovat hänen teoksissaan yleensä vain perusmateriaalia, josta Jokisalo työstää montaasimaisen teoksen muun muassa leikkaamalla ja ompelemalla ja johon hän liittää myös muita elementtejä, esimerkiksi saksia, neuloja tai lankoja.
Jokisalon teoksissa on usein nähty feministisiä ja psykoanalyyttisiä viittauksia, jotka luovat teoksiin syvempiä kuvatasoja ja kerronnan ulottuvuuksia. Kuvissa voidaan nähdä viittauksia pelkoihin ja uhkiin, mielipahaan ja ahdistaviin roolimuotteihin sekä psyyken koskemattomuuden loukkaamiseen. Syvemmillä tasoilla teoksissa voidaankin nähdä intensiivisiä tuskan ja intohimon ilmauksia sekä voimakkaita vallan, kärsimyksen ja alistumisen symboleita. Tuoreimpien teosten perusteella häntä on luonnehdittu fantasiafeministiksi.
Vuonna 2001 valtion valokuvataidetoimikunta myönsi Jokisalolle valokuvataiteen valtionpalkinnon. Vuosina 2004–2009 Jokisalo toimi taiteen keskustoimikunnan nimittämänä taiteilijaprofessorina. Vuonna 2010 Jokisalo palkittiin Pro Finlandia -kunniamerkillä.
Matti Saari
Matti Saari voi tarkoittaa muun muassa seuraavia henkilöitä:
József Szabó
József Szabó -nimisiä henkilöitä:
Eksentrinen anomalia
Eksentrinen anomalia E on taivaankappaleen paikkavektorin kulman ja periaspiksen välinen kulma mitattuna keskuskappaleesta heijastettuna apuympyrälle.
Se on ellipsirataa kiertävän taivaankappaleen paikkaa laskettaessa käytetty apuluku, joka saadaan laskettua radan eksentrisyydestä ja keskianomaliasta.
Kun tunnetaan kappaleen etäisyys keskuskappaleesta r, radan isoakselin puolikas a ja kappaleen radan eksentrisyys e, saadaan eksentrine anomalia E
Säteen eli paikkavektorin itseisarvon ja anomalian suhde on
ja
Walter Lapeyre
Walter Lapeyre (s. 9. helmikuuta 1976 Pau) on ranskalainen pistooliampuja.
Lapeyre on saavuttanut MM-kilpailuissa miesten sarjassa joukkuepronssia 10 m ilmapistoolissa Zagrebissa 2008. Lisäksi hän on saavuttanut poikien sarjassa joukkuehopeaa 10 m ilmapistoolissa ja 25 m vakiopistoolissa, sekä joukkuepronssia 25 m urheilupistoolissa Milanossa 1994.
Olympialaisissa Pekingissä 2008 Lapeyre oli kuudes 10 m ilmapistoolissa tuloksella 680.3 (581+99.3), jolla hän 1.7 pisteen päähän pronssista, ja 24. 50 m pistoolissa tuloksella 552, jolla hän jäi finaalipaikasta seitsemän pisteen päähän.
David Jones (ohjaaja)
David Hugh Jones (s. 19. helmikuuta 1934 Poole, Dorset – 19. syyskuuta 2008) oli brittiläinen teatteri- ja televisio-ohjaaja, joka toimi myös elokuvaohjaajana. Hänen elokuvaohjauksiinsa lukeutuu muun muassa "Takaisin helvetistä" vuodelta 1989. Jones ohjasi myös muutamia televisiosarjoja, kuten "Seitsemäs taivas" ja "Chicagon lääkärit".
Oleh Omeltšuk
Oleh Omeltšuk (, s. 7. kesäkuuta 1983) on ukrainalainen pistooliampuja.
Omeltšuk on saavuttanut MM-kilpailuissa Lahdessa 2002 poikien joukkuekultaa 50 m vapaapistoolissa.
Olympialaisissa Pekingissä 2008 Omeltšuk oli 50 m pistoolissa neljäs tuloksella 658,9 (563 + 95,9), häviten pronssin Vladimir Isakoville uusinnassa 9,1–6,5, ja 10 m ilmapistoolissa 16. tuloksella 579, jolla hän jäi kahden pisteen päähän finaalipaikasta.
JuiceRemuDave – Live!
JuiceRemuDave – Live! on Juice Leskisen, Remu Aaltosen ja Dave Lindholmin live-albumi, joka sisältää heidän kiertueensa päätöskeikan Helsingin Nosturissa 16.3.2002. Se julkaistiin 24. syyskuuta 2008.
Walther P22
Walther P22 on Carl Walther GmbH Sportwaffenin valmistama .22 LR -kaliiperinen massasulkuinen, itselataava pistooli. Tavallisen P22-version lisäksi asetta valmistetaan pidempipiippuisena P22 Target -mallina. Mallit ovat keskenään yhteensopivia, joten piippuosan voi myös vaihtaa. Suomessa piippua ei voi laillisesti vaihtaa Target-mallissa lyhyempään, koska ase muutoksen jälkeen alittaa taskuaseelle asetetun kokorajan.
Ase on varustettu sekä yksi- että kaksitoimisella laukaisulla sekä säädettävällä takatähtäimellä.
Walther P22-pistooli on lippaallinen, itselataava, massasulkuinen pistooli, ilman lukon ja luistin jäykkäyhteyttä.
Aseen piippu (pituus 127 mm) ja lukko on valmistettu teräksestä. Piipun päähän on asennettu suujarrua muistuttava kevytmetallista valmistettu koristekappale, joka käytännössä toimii muovista valmistetun jyvän kiinnitysalustana.
Elburs
Elburs tai Elbursvuoret on vuorijono Iranin pohjoisosissa. Se ulottuu Armenian rajalta Kaspianmerelle ja idässä Turkmenistanin ja Afganistanin rajoille. Lähi-idän korkein vuori Damavand (5 604 m) on osa Elbursia.
Vuorijono on kapea, leveydeltään vain 60–130 kilometriä. Sen korkeimmissa osissa on useita laskettelukeskuksia.
Elbursvuoria ei tule sekoittaa Venäjän Kaukasuksella sijaitsevaan Elbrus-vuoreen.
Adam Beechen
Adam Beechen (s. 22. joulukuuta 1968 Illinois, Yhdysvallat) on yhdysvaltalainen sarjakuvien kirjoittaja, joka tunnettaan kenties parhaiten "Countdown to Final Crisis" -sarjakuvan yhteiskirjoituksesta muun muassa Paul Dinin, Tony Bedardin ja Jimmy Palmiottin kanssa. Sarjakuvien parissa hän kirjoittanut tarinoita enimmäkseen DC Comicsille muun muassa Robinista ja Teinititaaneista. Näiden lisäksi Beechen on käsikirjoittanut jaksoja animaatiosarjoihin, kuten "Ipanat", "Jackie Chan seikkailee", "" ja "The Batman".
Kristiina Kokko
Kristiina Susanna Kokko (s. 16. tammikuuta 1978) on suomalainen poliitikko. Hän työskentelee Akavassa kehityspäällikkönä. Hän on toiminut opetus- ja kulttuuriministeri Sanni Grahn-Laasosen erityisavustajana ja ympäristöministeri Sanni Grahn-Laasosen erityisavustajana.
Ennen Grahn-Laasosen erityisavustajan tehtäväänsä hän on työskennellyt Akavan asiantuntijana vuodesta 2012.
Kokko työskenteli kokoomuksen puoluetoimistossa poliittisena suunnittelijana vuonna 2008. Tämän jälkeen hän toimi sisäasiainministeri Anne Holmlundin erityisavustajana tammikuusta 2009 lokakuuhun 2010 ja eduskunnan varapuhemies Pekka Ravin erityisavustajana 2011–2012. Hän on toiminut myös kansanedustajien Heikki A. Ollilan ja Paula Risikon eduskunta-avustaja.
Kokko on aikaisemmin toiminut Suomen ammattikorkeakouluopiskelijayhdistysten liitto SAMOK:n pääsihteerinä, Kokoomuksen opiskelijaliitto Tuhatkunnan puheenjohtajana, Tradenomiliiton pääsihteerinä ja Kansallisen Sivistysliiton välaikaisena pääsihteerinä. Vuodesta 2012 Kokko on ollut YTHS:n hallituksen puheenjohtaja.
Koulutukseltaan Kokko on tradenomi/BBA ja teologian maisteri.
Kokko on ollut ehdolla kunnallisvaaleissa 2008 ja 2012 Helsingissä ja eduskuntavaaleissa 2003 Helsingin vaalipiirissä.
Cape Agulhas
Cape Agulhas (joskus myös "Kap Agulhas") on Afrikan mantereen eteläisin kärki, joka sijaitsee Etelä-Afrikan tasavallassa noin 175 kilometriä Hyväntoivonniemestä itään. Lännessä Atlantilla virtaa Eteläiseltä jäämereltä kylmä merivirta ja idästä Intian valtameren puolelta lämmin Agulhasinvirta. Merivirrat kohtaavat Cape Agulhasin tienoilla, mikä selittää seudun kuuluisan myrskyisyyden. Niemenkärjen pituuspiiri on sovittu Atlantin ja Intian valtamerten rajaksi.
Tribuuttialbumi
Tribuuttialbumi on musiikkialbumi, jolla yksi tai useampi artisti esittää omia versioitaan jonkun toisen artistin aiemmin tekemistä kappaleista. Tribuuttialbumi voi olla kunnianosoitus jollekin tietylle artistille, lauluntekijälle tai jollekin laajemmalle ryhmälle tai jopa kokonaiselle musiikkigenrelle. Suomessa on julkaistu 2000-luvulla useita tribuuttialbumeita myös edelleen keikkaileville yhtyeille.
Dawn of the Deli Creeps
Dawn of the Deli Creeps on Bucketheadin ja hänen silloisen yhtyeensä Deli Creepsin ensimmäinen täyspitkä albumi vuodelta 2005. Kappaleiden sanoitukset sisältävät makaaberia sekä absurdia huumoria, ja kappaleissa on paljon puheosia. Bucketheadin kitaransoitto albumilla vaihtelee hetkittäisistä jazz-vihahteista suoraan robottimaiseen tilutukseen ja lähes tyylipuhtaisiin metalliriffeihin.
Le Sommeil
Le Sommeil (), joka tunnetaan myös nimellä Les Dormeuses on ranskalaisen realistisen taidemaalari Gustave Courbet'n (1819–1877) kooltaan 135 x 200 cm oleva öljyvärimaalaus vuodelta 1866.
Maalaus esittää kaksi alastonta nukkuvaa naista makaamassa vuoteella jalat yhteen kietoutuneina, vieressä rikkoutunut helminauha. Maalaus on samanaikaisesti sekä hämmentävän provokatiivinen että täynnä viattomuutta. Sitä on pidetty Courbet'n uneksimista ja ruumiin hekumallista kauneutta ylistävänä mestariteoksena.
Toimeksianto taulun maalaamiseksi tuli taiteen keräilijältä ja turkkilaiselta diplomaatilta Khalil-Beyltä. Sen toisena mallina tiedetään toimineen Courbet'n ja James McNeill Whistlerin kuuluisien maalausten mallin Joanna Hiffernanin, jonka uskotaan toimineen myös muun muassa Courbet'n samana vuonna maalaaman "Maailman alkuperän" mallina.
Gourbet'n signeeraus ""G. Courbet, 66"" löytyy maalauksen oikeasta alareunasta.
Maalaus kuuluu nykyään Pariisin Petit Palaisin kokoelmiin.
Osaa mieskin sanoittaa
Osaa mieskin sanoittaa – Mikko Saarelan lyriikoita Eestä Äffään on Poko Rekordsin julkaisema kokoelmalevy, joka sisältää otsikkonsa mukaisesti Mikko Saarelan sanoituksia. Levy julkaistiin 1. lokakuuta 2008.
Albumi on jaettu teemoittain viiteen osaan: Rakkauslauluja, Lauluja rauhasta ja suvaitsevaisuudesta, Luonnon ja eläinten puolesta, Politiikkaa sekä Popmusiikista ja populaarikulttuurista. Levyn kansivihko sisältää Saarelan omat kommentit tekstien taustoista.
Tragopaanit
Tragopaanit ("Tragopan") on aitokanojen heimoon kuuluva lintusuku.
Karl Hägg
Karl Axel Hägg (16. tammikuuta 1888 Porvoo – 22. toukokuuta 1956) oli suomalainen jääkäriluutnantti. Hänen vanhempansa olivat työmies Gustaf Hägg ja Amanda Gustafsson. Hänet vihittiin avioliittoon vuonna 1919 Hilja Maria Meskasen kanssa.
Hägg kävi kansakoulun ja suoritti yksityisesti keskikoulukurssin Viipurin reaalikoulussa vuonna 1925. Hän suoritti liikuntakasvatuskurssin Jyväskylässä vuonna 1919 ja Divisioonantalousaliupseerikurssin vuonna 1938 sekä armeijan palotorjuntakurssin vuonna 1944.
Hägg työskenteli merimiehenä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 29. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.
Hägg astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen laivamiehenä pataljoonan kotimaahan tykistöpatteria kuljettavaan höyrylaiva S/S Castoriin. Suomeen hän kumminkin rantautui laivasta vasta toukokuun alussa 1918 ja hänet komennettiin 4. toukokuuta 1918 alkaen 1. jääkärirykmentin 2. jääkäripataljoonaan 3. komppaniaan, mistä muodostettiin myöhemmin Kaartin Jääkäripataljoona.
Hägg siirrettiin 12. heinäkuuta 1918 koulutusaliupseeriksi Pioneerikoulutuspataljoonaan, josta hänet siirrettiin edelleen 18. kesäkuuta 1919 Pioneeripataljoona 2:een, mistä hänet siirrettiin 6. syyskuuta 1927 Erilliseen kenttälennätinkomppaniaan ja 15. syyskuuta 1928 alkaen Karjalan kaartin rykmenttiin toimitusjoukkueen vääpeliksi ja 1. toukokuuta 1934 alkaen Pioneeripataljoonaan aliupseerikoulun vääpeliksi. Omien töidensä ohella hän oli myös komennettuna Kouvolan ratarakennustyökomennuskunnan johtajana vuonna 1923 ja Helsingin tykistökoeampumaradan räjäytystöiden johtajana vuosina 1926–1927.
Hägg toimi koulutusaliupseerina Kadettikoulussa vuonna 1919 ja ratsuväen upseerien ja aliupseerien pioneerikursseilla vuonna 1919 ja Reserviupseerikoulun ja upseerien pioneerikursseilla vuonna 1921 sekä uudelleen Reserviupseerikoulussa vuosina 1922–1923.
Hägg osallistui talvisotaan 25. Pioneerikomppanian vääpelinä ja varapäällikkönä ja osallistui viivytystaisteluihin Salmi–Pitkäranta-akselilla ja mottitaisteluihin Laatokan pohjoispuolella. Välirauhan aikana hän toimi talousupseerina Pioneerikoulutuskomppaniassa ja talouspäällikkönä Pioneeripataljoona 2:ssa ja myöhemmin komppanianpäällikkönä. Jatkosodan puhjettua hänet komennettiin 7. Siltakomppanian päälliköksi ja edelleen Pioneeripataljoona 25:n ase- ja viestiupseeriksi, kunnes hänet sijoitettiin Pioneerikoulutuskomppanian komendantin apulaiseksi, hevos- ja majoitusupseeriksi sekä palopäälliköksi. Vakinaisesta palveluksesta hän erosi sotien jälkeen ja muutti Korialle ja ryhtyi liikemieheksi. Hänet haudattiin Porvooseen.
Tampere Unitedin kausi 2008
Tampere United lähti Veikkausliiga-kauteen 2008 hallitsevana mestarina. Kausi oli Tampere Unitedin yhdeksäs pääsarjatasolla. Joukkueen valmentajana toimi Ari Hjelm.
United teki ennen kauden alkua muutamia pelaajahankintoja, koska seuran urheilutoimenjohtajaksi siirtynyt Jarkko Wiss ja opiskeluihin keskittyvä Miki Sipiläinen lopettivat pelaajauransa kauteen 2007 jälkeen. Lisäksi Juska Savolainen siirtyi norjalaiseen Rosenborgiin ja Jussi-Pekka Savolainen Kuopion Palloseuraan. Joukkueeseen saapuivat ennen kauden alkua Chris James, Vili Savolainen ja Rafinha.
Veikkausliigaa edeltävässä Liigacupissa Tampere United eteni puolivälieriin, missä joukkue putosi Turun Interiä vastaan käydyssä ottelussa rangaistuspotkukilpailun jälkeen.
Veikkausliiga ei lähtenyt käyntiin odotetulla tavalla. Joukkue keräsi kuudesta ensimmäisestä ottelusta vain kolme pistettä, ja vasta seitsemännessä pelissä tuli kauden avausvoitto. Joukkuetta vaivasivat alkukaudesta lukuisat loukkaantumiset . EM-kisojen aiheuttaman tauon jälkeen United siirtyi käyttämään taktiikkaa, jossa aiemmin yleensä topparina pelannut lähes kaksimetrinen Henri Myntti siirrettiin kärkeen. Tämä tuotti tulosta, ja Myntti nousi nopeasti joukkueen maalitilaston kärkeen. Vaikka peliesitykset paranivat, ei pisteitä tullut riittävästi kärkijoukkueiden saavuttamiseksi. Valmentaja Hjelm totesikin, että loppukaudella Suomen Cupissa menestyminen on erityisen tärkeää Europelipaikan saavuttamiseksi . Joukkue sijoittui lopulta Veikkausliigassa seitsemänneksi. Henri Myntti jakoi Veikkausliigan maalikuninkuuden Hongan Aleksandr Kokon kanssa kolmellatoista osumallaan.
Suomen Cupissa Tampere United aloitti 14–0 -voitoilla FC Espoon kakkosjoukkueesta. Tämä on Unitedin seurahistorian suurin voitto virallisessa ottelussa. Seuraavalla kierroksella TamU voitti FC Viikingit. Kahdeksannen kierroksen ottelussa FC Honka pudotti TamU:n jatkosta kahdella jatkoaikamaalillaan . TamU ei näin ollen pelaa kansainvälisiä otteluita kaudella 2009.
Eurokentillä TamU eteni Mestarien liigan toiselle karsintakierrokselle. Ensimmäisellä kierroksella Tampere United pudotti montenegrolaisen FK Budućnost Podgorican yhteismaalein 3–2. Toisella kierroksella slovakialainen FC Artmedia Petržalka pudotti Unitedin jatkosta.
Kesäkuussa Tampere United pelasi ystävyysottelun ruotsalaista Djurgårdenia vastaan 10-vuotisjuhliensa kunniaksi.
Tampere United eteni toiselle karsintakierrokselle yhteismaalein 3–2.
Tampere United putosi jatkosta, Artmedia eteni kolmannelle karsintakierrokselle yhteismaalein 7–3.
Tampere United aloitti Suomen Cupin hallitsevana mestarina 6. kierrokselta.
6. kierros
7. kierros
8. kierros (puolivälierä)
10-vuotisjuhlaottelu
Tampere Unitedin maalintekijät Veikkausliigassa 2008.
¹ Jakoi Veikkausliigan maalikuninkuuden Hongan Aleksandr Kokon kanssa.
Rautatie (täsmennyssivu)
Rautatie, rautatiet voi tarkoittaa seuraavia asioita:
Aasianfrankoliinit
Aasianfrankoliinit ("Francolinus") on aitokanojen heimoon kuuluva lintusuku. Siihen kuuluu viisi Aasiassa elävää lajia. Aiemmin sukuun luokiteltiin enemmän lajeja, jotka kuitenkin havaittiin polyfyleettisiksi. Suku on sen perusteelle jaettu uudelleen. Sukuun "Francolinus" jäivät vain Aasiassa elävät lajit, kun muut lajit siirrettiin afrikanfrankoliineihin ("Pternistis"), pensasfrankoliineihin ("Peliperdix") ja ruskofrankoliineihin ("Scleroptila").
Aine ja Energia: Fysiikan tietokirja
Aine ja Energia: Fysiikan tietokirja on peruskoulun yläkoulun luokille tarkoitettu fysiikan oppikirja. Sen ovat kirjoittaneet Suvi Aspholm, Heikki Hirvonen, Jukka Hongisto, Jari Lavonen, Anu Penttilä, Heikki Saari ja Jouni Viiri. Kirja ilmestyi vuonna 2001 WSOY:n kustantamana.
Taivaskero
Taivaskero eli Himmelriiki on Muoniossa Pallas-Yllästunturin kansallispuistossa sijaitsevan Pallastunturin korkein laki. Se on 809,1 metriä korkea.
Taivaskerolla sytytettiin oma olympiatuli vuonna 1952, josta on muistona kivinen laatta tunturin huipulla.
Räpylä
Räpylä on pesäpallossa, baseballissa ja softballissa käytettävä käsine
pallon kiinniottamiseen. Myös jääkiekossa ja kaukalopallossa maalivahti käyttää räpylää. Räpylöitä suunnitellaan sekä oikea- että vasenkätisille. Suomessa pesäpalloräpylöitä valmistaa esimerkiksi Karhu ja J-Pesis.
Fasaanit (suku)
Fasaanit ("Phasianus") on aitokanojen heimoon kuuluva lintusuku. "Fasaani" tulee kreikankielisestä ilmaisusta "Phasisjoelta kotoisin oleva lintu". Fasaaneja on kahta lajia, mutta monia peltokanojen heimon sukuja kutsutaan myös fasaaneiksi. Koiraat ovat naaraita koristeellisempia.
Sukuun kuuluvia lajeja ovat fasaani ja viherfasaani, joita tavataan Japanissa. Japanista laji on alalajien avulla levinnyt Kaukasukselta Kiinan itäosiin ja Formosalle. Metsästystä varten fasaania on istutettu suureen osaan Pohjois-Amerikkaa ja lähes koko Eurooppaan sekä Havaijille. Alkuperäistä istutettua muotoa on risteytetty kiinalaisen sepelfasaanin kanssa. Suomessa istuttaminen aloitettiin jo 1900-luvun alussa.
Länsimaisessa symboliikassa fasaani ei ole tärkeä lintu. Se on käsitetty rinnakkaiseksi feeniks-linnulle, etenkin kultafasaani, jonka uloste antoi antiikin kansanuskomusten mukaan voimaa. Kiinassa fasaanin käheää huutoa on pidetty ukkosen vertauskuvana, sateen ennusmerkkinä ja liitetty maailmankaikkeuden alkuprinsiippiin jangiin. Fasaanin on uskottu kykenevän muuttamaan itsensä osteriksi tai käärmeeksi ja olevan sitten jinin ruumiillistuma (ks. jin ja jang). Kultafasaani oli yksi keisarin kahdestatoista arvomerkistä ja symboloi kuningatarta. Silti se on herättänyt enemmän kielteisiä kuin myönteisiä mielikuvia. Fasaanin huutoa on pidetty tulvan, siveettömyyden, viettelyksen ja yliluonnollisen turmion vertauskuvana.
Renaissance Capital
Renaissance Capital vuonna 1995 perustettu on Moskovassa pääkonttoriaan pitävä investointipankki, joka keskittyy täysin kehittyville markkinoille, Venäjälle, IVY-maihin ja Saharan eteläpuoliseen Afrikkaan.
Renaissance Capital ajautui konkurssin partaalle syyskuun 2008 talouskriisin aikana, mikä pakotti sen entisen pääomistajan Stephen Jenningsin myymään 50 % + yhden osakkeen Mihail Prohorovin Onexim Groupille ja Polyus Goldille 500 miljoonan US-dollarin hintaan.
Yhdysvaltalaisten Goldman Sachsin ja Morgan Stanleyn luovuttua saman kriisin aikana investointipankkistatuksestaan (muuttuivat liikepankeiksi) Renaissance Capital on luultavasti maailman suurin jäljellä oleva investointipankki.
Energiavarat maailmassa
Tämä artikkeli käsittelee maailman energiavaroja. Energian kulutuksesta kertoo energiankulutus maailmassa.
Yleinen öljyvarantojen kokonaisarvio on 2000 mrd. barellia (tynnyriä) ja ASPO:n mukaan 1850 mrd. barellia. Tästä määrästä vuoden 2003 lopussa öljyä oli kulutettu 920 mrd. tynnyriä. Pumppaamalla saadaan 36 % öljystä. Sen jälkeen käytetään tehostettuja ja kalliimpia menetelmiä, joihin sisältyy hiilidioksidin pumppaus öljykerrokseen. Yli 300 metrin syvyydessä meressä olevaa öljyä opittiin käyttämään vuonna 2001. Vuoden 2003 alussa syvänmeren öljyä oli löydetty yhteensä 47 mrd. barellia: Brasilia, Meksikonlahti, Angola ja Nigeria. 2/3 öljyvaroista on Lähi-idässä. PB:n luvut öljyreserveistä eivät välttämättä täytä SEC:n määritelmiä tai edusta PB:n omaa näkemystä. Lähi-idän öljy-yhtiöiden geologin geologian tohtori Michael Smithin mukaan, jos kysyntä kasvaa 1,5 % vuodessa, tuotanto on rajoittavaa vuonna 2011.
Epäkonventionaalinen öljyä on yhteensä 7000 mrd. barrelia, josta 700 mrd. barrelia on luettavissa käyttökelpoiseksi reserviksi. Öljyliuskeen ja öljyhiekan käyttöön liittyy suuri energian ja veden kulutuksen ongelma ja jäljelle jää jätteet. Öljyhiekasta ja liuskeesta on 87 % kolmessa maassa: Kanada 36 %, USA 32 % ja Venezuela 19 %.
Colin Campbellin työnä uransa lopussa konsulttina Petroconsultants –yhtiössä oli kerätä tiedot 18 000 öljykentästä. Uppsalassa toimivan ASPO:n (2001) perustajan Colin Campbellin mukaan kaasuvarat ovat 280 000 mrd. kuutiota, mikä vastaa 1 800 mrd. öljytynnyriä. Kaasuvaroista on käytetty neljäsosa. Yhdysvalloissa on 10 % maailman kaasuvaroista. Vuonna 2004 Yhdysvallat oli kuluttanut 40 % kaasuvaroistaan.
Energia-alan yhtiöiden yhdistyksen mukaan nykyisellä kulutuksella maailman tunnettujen kivihiilivarojen on arvioitu riittävän 200 vuotta.
Koko maailmassa on käytettävissä olevaa kivihiiltä yhteensä 847 488 000 000 tonnia.
Yksi tonni kivihiiltä sisältää noin 745 kg hiiltä. Siten ihmiskunnan ulottuvilla oleva kivihiilireservi sisältää 632 226 048 000 tonnia hiiltä.
OECD:n ydinenergiajärjestön NEA:n ja YK:n alaisen IAEA:n yhteisen raportin mukaan alle 130 dollarin kilohinnalla taloudellisesti käytettävissä olevat tunnetut malmivarannot ovat runsaat 4,7 miljoonaa tonnia, mikä riittäisi nykyisten reaktorien tarpeisiin seuraavaksi 85 vuodeksi.
Ydinvoima vastaa 17 % sähkönkäytöstä, mutta vain 2,5 % loppuenergiasta.
IPCC:n mukaan vuonna 2004 maapallon 2 °C lämpötilan nousu on kynnys, jonka takaa ei ole paluuta vaan riski karkaa käsistä. 2 °C nousu saavutetaan 400 mrd. tonnilla hiiltä. Vuonna 2004 kulutus oli 7 mrd. tonnia vuodessa. IPCC:n positiivisen arvion mukaan vuonna 2001 öljyvarat olivat 1000 mrd. tn ja löytyisi lisää 1000 mrd. tn vastaten 270 mrd. tn hiiltä (C), epäkonventionaalisen öljyn varat vastaisivat 440 mrd. tn C, maakaasuvarat 500 mrd. tn C ja kivihiilivarat 3500 mrd. tn C. Energiavarat ovat riittävät ajamaan maailma perikatoon hallitsemattoman ilmastonmuutoksen vuoksi.
Putnamin piirikunta (Ohio)
Putnamin piirikunta on piirikunta Ohiossa, Yhdysvalloissa, joka on nimetty kenraali Israel Putnamin mukaan. Sen suurin kylä on Ottawa.
Putnamin naapuripiirikuntia ovat Henry pohjoisessa, Wood koillikulmassa, Hancock idässä, Allen etelässä, Van Wert lounaassa, Paulding lännessä ja Defiance luoteessa.
Piirikunnassa oli vuoden 2010 väestönlaskennassa 34 499 ihmistä. Etniset ryhmät jakautuvat valkoisiin, joita on 98,3%, mustiin (0,5%), alkuperäisamerikkalaisiin (0,3%) ja aasialaisiin (0,3%).
Kotitalouden mediaanitulo on 59 378 dollaria ja köyhyysrajan alapuolella oli 6,3% väestöstä 2007–2011 välisenä aikana.
Viiriäiset
Viiriäiset ("Coturnix") on aitokanojen heimoon kuuluva lintusuku. Sukuun kuuluu BirdLife Suomen mukaan kuusi lajia.
Doctor Strange: The Sorcerer Supreme
Doctor Strange: The Sorcerer Supreme on vuonna 2007 suoraan DVD:lle julkaistu animaatioelokuva, joka perustuu Marvel Comicsin sarjakuvasankariin Tohtori Outoon. Elokuvan ohjasivat Patrick Archibald, Jay Oliva ja Richard Sebast. Käsikirjoituksesta vastasivat Greg Johnson ja Craig Kyle. Pääosassa toimivat Bryce Johnson, Paul Nakauchi, Kevin Michael Richardson ja Michael Yama.
Tohtori Stephen Strange oli yksi maailman lahjakkaimmista neurokirurgeista, kunnes hänen kätensä murtuivat auto-onnettomuuden seurauksena. Strange tuhlasi omaisuutensa yrittäessään löytää keinon parantaa kätensä ja oli luovuttaa kunnes sai tuntemattomalta henkilöltä toivoa parantumisesta, jonka toteuttamiseen Strangen oli matkattava Tiibetiin.
Päästyään pitkän vaelluksen päätteeksi Tiibetin vuoristossa sijaitsevaan linnakkeeseen, Strange aloittaa harjoittaa mieltään, kehoaan ja sieluaan "Muinaisen" opastuksella. Pitkän oppimisen myötä Strange on askeleen lähempänä mystistä kohtaloaan ja erityisesti kohtaloaan suojella maailmaa pahuuksien taikuudelta. Ennen kohtalon täyttymistä hänen on kohdattava petollisuuden ja "Muinaisen" kuoleman, sekä pahuuden ilmestymän Dormammun.
Islamabadin Marriott-hotellin pommitus
Islamabadin Marriott-hotellin pommitus oli itsemurhaisku, joka tehtiin Pakistanissa 20. syyskuuta 2008. Kohteena oli Islamabadin Marriott-hotelli, jonka edessä räjähteillä lastattu kuorma-auto seisoi. Voimakkaan räjähdyksen jälkeen hotelli syttyi palamaan, ja tuhoja kohdistui muihinkin lähialueen kohteisiin. Marriottin päärakennuksen eteen jäi kymmenen metrin syvyinen kuoppa.
Marriott on ulkomaisten suosima luksushotelli, joka oli jo ennen syyskuun 20. päivää 2008 joutunut terroritekojen kohteeksi. Kuolonuhrien joukossa oli muiden muassa Tšekin suurlähettiläs Ivo Žďárek. Kaikkiaan kuolleita oli useita kymmeniä ja loukkaantuneita satoja.
Erityisen kovia tuhoja koettiin hotellin ruokailutilassa, jonka katto romahti räjähdyksen voimasta. Osa uhreista kuoli hypättyään ylempien kerrosten ikkunoista. Isku tapahtui vain hieman sen jälkeen, kun uusi presidentti Asif Ali Zardari oli pitänyt parlamentille terrorismin vastaisen vihkiäispuheensa. Iskun taustalla olevaa ryhmittymää ei varmuudella tiedetä. Tuhoisuutensa takia isku kirvoitti kommentteja useiden maiden hallituksilta.
Harrinivan Lomakeskus
Harrinivan lomakeskus on Muoniossa, Länsi-Lapissa sijaitseva perheyritys. Lomakeskus on perustettu vuonna 1973. Lomakeskus tarjoaa majoitus- ja ravintolapalveluita sekä ohjelmapalveluita.Lomakeskus tarjoaa talvisin mm. revontuli- ja porosafareita ja Wellness-hoitoja. Kesäisin frisbee- ja minigolfia, sekä koskenlasku- ja melontaohjelmia.
1973 Leirintäaluetoimintaa kesäisin 
1982 Harrinivan Lomakylä Ky perustettiin Toiminta laajeni keväälle Investoitiin huoltorakennus ja mökkejä 
1985 Aloitettiin koskenlaskut 
1989 Leirikoulutoiminta alkoi, muutos osakeyhtiöksi, sukupolvenvaihdos 
1990 Vuontisjärvelle eräkeskus 
1991 Valmistui ravintola ja 12 huoneen hotelli lomakylää laajennettiin 
1992 Koiravaljakkosafaritoiminta alkoi 
1994 Lomakylästä Lomakeskus Oy Vientipainotteisten ohjelmapalveluiden voimakas kehitys alkoi 
1997 Safarihotelli I-vaihe, ravintolan laajennus ja kotaravintola valmistuivat Tunturikeskus Galdotieva Enontekiöltä osaksi yhtiön toimipaikkoja 
1999 Safarihotellin II-vaihe ja ravintolan uusi laajennus valmistuivat milleniumiksi 
2000 Uudet incentive ohjelmat myös kesälle 
2001 Polar-Lento Oy:n osakkuus, Cessna 
2003 Hotelli Kittilä Oy ostettiin osaksi Harriniva-konsernia 
2004 Liikevaihto Harrinivassa n 4,5 milj. euroa konsernissa noin 5,5 milj.euroa Harrinivassa 64 hotellihuonetta, 25 mökkiä, 100 moottorikelkkaa, 400 rekikoiraa 
2005 Hotelli Jeris mukaan konserniin 
2009 Panostuksia Kilpisjärvelle Kelkkavuokrausta ja opastettuja safareita tunturiin 
2013 Torassiepin Lomapallas osaksi Harriniva-perhettä. Poroaktiviteettien kasvattaminen 
2013 10 vuotta lumirakentamista, ensimmäinen isompi lumikylä Torasieppiin talvelle 2014 
2013 Sukupolvenvaihdos. Nuorempi polvi osakkeenomistajiksi, mukaan hallitustyöskentelyyn ja mukana päivittäisessä työelämässä Harrinivassa
Ajan hengessä
Ajan hengessä on suomalaisen Juice Fruit -yhtyeen studioalbumi, joka sisältää cover-versiot 16 Juice Leskisen kappaleesta. Mukana ovat vierailijoina Virve Rosti, Ari Koivunen, Jope Ruonansuu ja Mikko Alatalo. Levy julkaistiin 1. lokakuuta 2008.
Aistė Smilgevičiūtė
Aistė Smilgevičiūtė (s. 29. lokakuuta 1977 Plungė, Liettuan SNT, Neuvostoliitto) on liettualainen laulaja. Hän soittaa folkmusiikkiia, jazzia, pop rockia ja muita musiikin lajeja. Hän on ollut Skylė-yhtyeen jäsen vuodesta 1996. Hän on suorittanut filosofian tutkinnon Vilnan yliopistossa. Smilgevičiūtė edusti Liettuaa Eurovision laulukilpailussa 1999 kappaleella ”Strazdas”, joka kuitenkin jäi kauas voitosta sijoittuen 13 pisteellä 20:nneksi.
Kalkkunat
Kalkkunat ("Meleagris") on aitokanojen heimoon kuuluva lintusuku, joka aiemmin luettiin omaan "Meleagrididae"-heimoonsa. Siihen kuuluu kaksi Pohjois- ja Keski-Amerikassa elävää lajia. Niiden lisäksi tunnetaan useita esihistoriallisia lajeja. Kalkkunoiden levinneisyys ulottuu Kanadan eteläosista Meksikoon ja Guatemalan pohjoisosiin. Molempien lajien elinympäristöä ovat puistomaiset metsät. Ne elävät pieninä parvina.
Kalkkunat ovat kookas- ja solakkaruumiisia lintuja, joilla on pitkät jalat ja tukeva nokka. Siivet ovat pyöreähköt. Höyhenpeite on metallinhohtoinen, runsas ja tiivis. Pään ja kaulan nahka on sinisen ja punaisen kirjomia, eikä niissä ole höyheniä. Sen sijaan niillä on runsaasti erilaisia känsiä ja ihopoimuja, jotka erityisesti kiihtyneillä uroksilla turpoavat paljon. Urosten otsassa on pitkä ja lihainen turpoava kasvain. Soidinaikaan urokset perustavat itselleen haaremin, eivätkä ole perhesidonnaisia.
Martti Palo
Martti Palo (1. marraskuuta 1943 Helsinki – 25. lokakuuta 2009 Tampere) oli suomalainen näyttelijä. Hänen isänsä oli näyttelijä Tauno Palo, äitinsä Sylvi Palo ja hänen veljensä Pertti Palo ja velipuoli Jukka-Pekka Palo.
Umeå IK
Umeå IK on vuonna 1917 perustettu ruotsalainen urheiluseura. Sen kotikaupunki on Uumaja.
Umeå IK on tunnettu varsinkin naisten jalkapallojoukkueesta, joka on moninkertainen Ruotsin mestari ja voittanut kahdesti naisten UEFA Cupin. Seuran lajivalikoimaan kuuluu myös keilailu, paini, käsipallo, salibandy ja taitoluistelu.
Seuran perusti 20. heinäkuuta 1917 vasta 17-vuotias Helge Boström. Perustettaessa seuran nimi oli "Tegs Idrottsklubb", mutta pian nimeksi muutettiin "Umeå Idrottsklubb". Lajeihin kuului tuolloin yleisurheilu, hiihto, jääpallo ja jalkapallo. 1920-luvulla mukaan tulivat pyöräily, uinti, voimistelu ja nyrkkeily. Seuran toimintaa vauhditti uusi Gammliavallenin urheilukenttä, josta UIK sai uuden kodin 1925. Gammliavallen toimii edelleen seuran kotikenttänä.
Talousvaikeudet vaivasivat Umeå IK:ta sen alkutaipaleella. Taloutta paikattiin esimerkiksi jalkapallon ystävyysottelulla unkarilaista Szeged FC:tä vastaan 1936, mutta ongelmat hellittivät vasta 1950-luvun lopulla mm. järjestämällä tanssiaisia ja bingoa.
1960-luvun taitteessa seura koki monia muutoksia. Umeå IK:n alkuvuosien menestyksekkäin laji, yleisurheilu, loppui 1960, kun seuran urheilijat siirtyivät IFK Umeå:an. Jääpallojaos lakkautettiin 1963. Lajikirjo kasvoi 1958 keilailulla, joka on myöhempinä vuosina tuonut menestystä seuralle.
Tiivis yhteistyö naisten jalkapallossa paikallisen Mariehems SK:n kanssa alkoi 1992, minkä seurauksena naisten edustusjoukkue nousi Damallsvenskaniin 1996. Umeå IK putosi ensimmäisen kauden jälkeen, mutta nousi heti takaisin ja on sen jälkeen hallinnut Ruotsin naisjalkapalloa. Ensimmäisen mestaruutensa Umeå IK voitti vuonna 2000 ja uusi mestaruuden sen jälkeen vielä kahdesti peräkkäin. Seura osallistui myös ensimmäisen naisten UEFA Cupiin kaudella 2001–2002, jolloin se eteni aina finaaliin asti. Umeå IK hävisi ottelun 1. FFC Frankfurtille 2–0, mutta kahtena seuraavana vuonna se voitti cupin. Voittojen jälkeen Umeå IK on ollut kahdesti finaalin häviävänä osapuolena.